Niko Noponen

(Kuopion taidelukio Lumit, 2020)

aineisto:

Mikä on essee?

Tästä aineistosta löydät apuvälineitä esseiden kirjoittamisen harjoittelun tueksi. Tämän lyhyen johdannon jälkeen osia on neljä. Aivan hyvin voi aloittaa viimeisestä, tai vaikkapa käyttää ainoastaan sitä.

*osa 1*

**Essee ”Mikä on essee?”** (n. 1 300 sanaa). Se toisaalta **kertoo** ja **ohjeistaa**, mutta myös käytännössä **näyttää** ja **havainnollistaa** antamalla mallia.

*osa 2*

Muutamia **kysymyksiä** osan edellisestä esseestä.

*osa3*

Edellisestä esseestä **versio**, jossa on mukana tyypillisiä kielellisiä **virheitä**. Niistä on annettu lyhyet selitykset. Oikean kirjoitustavan tai muotoilun voi katsoa esseen kunnollisesta versiosta.

*osa 4*

**Lyhennetty versio** esseestä **”Mikä on essee? Tiiviit ohjeet esseekirjoittamiseen”** (n. 950 sanaa, ~~karsitut kohdat merkitty näin yliviivattuna~~). Sen on tarkoitus näyttää, että monessa suhteessa teksti voi parantua, kun sitä tiivistetään ja muokataan. Omalle tekstin virheille ja huonoille muotoiluille tulee helposti ”sokeaksi”. Kirjoittaminen vaatii harjoittelua. Lyhennelmästä osoittaa käytännössä, mitä tarkoittaa ohje ”kill your darlings” (selityksen tälle löydät alta esseestä). Lyhennelmän ohessa kerrotaan lyhyesti **tekstien toimittamisesta**.

*osa 1*

Mikä on essee?

“Essee on omanlaisensa tietämisen muoto ja kirjoittamisen vapaata jazzia. On hyvä, jos eksyy aiheesta”, sanoo Tommi Melender esseitä ja kirjoittamista käsittelevässä haastattelussa (HS 19.4.2020, s. C2). Epäilen, ettei kirjailija-toimittaja Melenderin luonnehdinta ole koko totuus esseistä. Tämän perustelemiseksi on katsottava tarkemmin, mistä esseissä ja niiden kirjoittamisessa oikeastaan on kyse. Esittelen ensin sitä, mitä esseet ovat ja missä tai mihin niitä käytetään. Sitten käsittelen esseen rakennetta ja annan joitakin ohjeita esseen suunnitteluun ja kirjoittamiseen. Lopuksi käsittelen erilaisia esseiden tyyppejä ja teen muutamia historiallisia huomioita ja palaan myös Melenderin toteamukseen. Melanderilla on ollut epäilemättä mielessään erityisesti laajat, useiden sivujen tai jopa kymmenien sivujen ammattikirjoittajien esseet. Suuntaudutaan nyt kuitenkin ensisijaisesti lyhyisiin esseisiin, joilla on pituutta muutamia sivua eli jotka sisältävät sanoja joistakin sadoista noin tuhanteen – sellaisiin, joita koulussa kirjoitetaan.

Esseestä voidaan käyttää myös nimitystä kirjoitelma tai tutkielma. Essee on suorasanainen kirjoitettu esitys. Essee on yksi asiaproosan muoto. Puhutussa kielessä esseetä vastaa lähinnä esitelmä, ja usein esitelmien pohjalta laaditaan esseitä tai toisin päin. Esseellä on aina selkeästi rajattu aihe. Mutta koska esseiden aiheet ovat mitä moninaisimpia, esseet voivat erota paljonkin toisistaan. Esseelle on itse asiassa tyypillistä juuri se, että osaltaan aihe ohjaa esseen rakennetta ja muotoa.

Esseen ensimmäinen osa esittelevä *johdanto*, joka lyhyehkössä esseessä mahtuu tavallisesti yhteen kappaleeseen. Esseen voi kyllä *aloittaa* tapausesimerkillä, ongelman esittelyllä, lainauksella, omakohtaisen kokemuksen kuvauksella tai menemällä suoraan asiaan. Viimeksi mainitusta aloitustavasta käytetään kirjoittamisen opettamisessa ja kirjallisuuden tutkimuksessa latinankielistä nimitystä *in medias res* (“asioiden keskelle”). Lukijan mielenkiinnon herättämiseksi tällaiset aloitustavat voivat toimia hyvin. Heti tämän jälkeen on kuitenkin esiteltävä esseen *aihe* sekä *järjestyksessä erikseen käsiteltävät asiat*. Johdannossa *voidaan perustella alustavasti* myös sitä, miksi aihe on tärkeä, miksi on itse siitä kiinnostunut tai mistä kysymyksenasettelu nousee. Tämä ei kuitenkaan ole välttämätöntä tai voi olla mahdollistaa muuallakin kuin johdannossa. Lyhyesti sanottuna perusvaihtoehdot ovat seuraavat: aloita joko hieman tylsähkösti esseen aiheen ja rakenteen esittelyllä tai käy asiaan vetävämmällä aloituksella ja tee teknisempi esittely heti sen jälkeen.

Seuraavaksi on vuorossa varsinainen asian *käsittely*, esseen kolmesta osasta tärkein. Asioiden käsittelyjärjestyksen eli esseen *rakenteen* määrää ensisijaisesti *perusteltu ja johdonmukainen* asiasta toiseen eteneminen tai aiheeseen liittyvien asioiden käsittely vuorotellen. Esseissä usein myös vertaillaan, lähestytään asiaa eri näkökulmista sekä jäsennellään, tulkitaan ja kritisoidaan. Jos aiheena on valaiden lahko, ei varmaankaan ole väliä, ovatko käsittelyvuorossa ensin hammasvalaat ja niiden erityispiirteet vai hetulavalaat ja niiden erityispiirteet. Kunnollinen käsittely vaatii kuitenkin näiden kummankin erityisaiheen käsittelyä. Aihe, sen erityispiirteet ja valittu näkökulma ohjaavat jäsentelyä ja rakennetta. Valaiden kohdalla taloushistoriallinen käsittely veisi toisenlaisiin asioihin kuin evoluutiobiologinen käsittely. Essee “Maorit, meri ja valaat” olisi sisällöltään ja siksi myös rakenteeltaan hyvin toisenlainen kuin “Valaat Vanhassa testamentissa”. Yksinkertaisimmillaan esseessä, siis lyhyessä kouluesseessä, on vähintään kolme kappaletta: johdantokappale, aihetta käsittelevä kappale ja lopetuskappale. Mutta kun aihe vaatii – ja yleensä se vaatii – ja kirjoittaja osaa asiansa, aiheen käsittely jaetaan tarvittavaan määrään kappaleita. Laajemman esseen varsinainen aiheen käsittely voi muodostua alaosista, joissa on useita kappaleita, ja myös johdanto- ja lopetusosa voivat olla yhtä kappaletta laajempia. Laajemmassa esseessä voi eri osilla olla myös väliotsikot (vrt. lehtiartikkelin tai kirjan luvut).

Essee päätetään lopetusosaan, joka lyhyessä esseessä mahtuu yhteen kappaleeseen. Lopetuksessa on syytä esittää lyhyt yhteenveto käsitellyistä asioista tai johtopäätökset, jos niitä on. Esille voi tuoda myös jatkokysymyksiä, jotka jäävät käsittelyn ulkopuolelle, huomioita esille nousseista uusista ongelmista tai itsekriittisiä epäilyksiä käsittelyn vaillinaisuudesta tai mahdollisista puutteista. Essee voidaan jopa lopettaa siihen, että esseessä esitettyä argumenttia tai tulkintaa vastaan esitetään vasta-argumentti tai kilpaileva tulkinta tai edellä sanottu kyseenalaistetaan muulla tavoin.

Vaikka essee on rakenteeltaan perusteltu kokonaisuus, ei tämä tarkoita, että se olisi tehty kerralla sellaiseksi. Essee vaatii suunnittelua, rakenteen valmistelua ja työstämistä. Lukijalle esseen on syytä näyttäytyä johdonmukaisena ja suhteellisen selkeänä kokonaisuutena. Tekijälle sen laatiminen on usein ollut jotakin aivan muuta. Kirjoittamaan voi lähteä suoraan annetusta tai valitusta aiheesta. Suunnittelua on kuitenkin tehtävä joko aluksi tai myöhemmin. Pääsääntöisesti esseen kirjoittaja on vastaamassa kysymyksiin. Kysymyksiä voi myös kirjoittaa auki osaksi esseetä. Suunnitelma voi olla tyyliltään esimerkiksi joukko kysymyksiä, numeroilla tai luetelmaviivoilla tehty asialista tai jonkinlainen käsitekartta tai kaavio. Suunnitelmaa kannattaa työstää matkan varrella, ja sitä saa tietysti muuttaa. Johdanto-osaa ei tarvitse tehdä ensimmäisenä, pikemminkin päinvastoin. Suunnitelma on aluksi paperilla ja mielessä tai vaikkapa äänitettynä puhelimeen. Viimeiseksi katsotaan, mitä on saatu aikaiseksi, ja tehdään sen mukaan johdanto.

Essee on tarkoitettu luettavaksi. Sitä on siis hiottava ja viimeisteltävä tarkistamalla, korjaamalla, virkkeiden tai kappaleiden järjestystä muutamalla, poistoja tekemällä ja täydentämällä. Tätä vaatii jo tavanomainen kohteliaisuus ja lukijan huomioiminen. Vaikeinta on usein ylimääräisten asioiden pois jättäminen, mutta tavallisesti teksti paranee lyhentämällä ja karsimalla (“kill your darlings”, kuuluu ohje englanniksi).

Nyt olen siis tarkastellut esseetä ensisijaisesti lyhyehkönä kouluesseenä. Tällaisia laaditaan opiskeltaessa sekä kokeissa että kotiesseinä. Nämä esseen palvelevat ensisijaisesti tekijäänsä: niitä tehtäessä opitaan ja niillä osoitetaan osaamista. On keskityttävä olennaiseen. Turha on jätettävä pois. Rakenne kertoo kyvystä perustella, jäsentää ja tunnistaa oleellinen. Osana opiskelua laadittavat esseet ovat kuitenkin esseitä, kuten varsinaiset julkaistavat tai muuten laajemmalla lukijakunnalle suunnatut esseetkin. Kirjailija, tutkija tai joku muu enemmän tai ammatikseen kirjoittava kirjoittaa hänkin esseen ensi ensisijaisesti itselleen, eli ymmärtääkseen, oppiakseen, jäsentääkseen kokemaansa, ajattelemaansa ja lukemaansa, siis ajatellakseen itse kirjoittamalla.

Esseen kaksi päätyyppiä ovat samat, onpa kyse sitten kouluesseistä tai muista. Toinen päätyyppi on omakohtainen kaunokirjallisuutta lähestyvä essee, jossa pohditaan itseä kiinnostavia tai ihmetyttäviä aiheita kuten sitä, mitä on koettu, luettu, ihmetelty tai mielikuvituksessa pyöritelty (ks. mm. Antti Nylén 2008). Joskus tätä tyyppiä kutsutaan subjektiiviseksi esseeksi. Osana suomen (tai jonkin muun) kielen ja kirjallisuuden opiskelua kirjoitettu essee voi olla tätä tyyppiä. Tutkielmaesseet taas pyrkivät asian puolueettomampaan, neutraalimpaan käsittelyyn. Tällaisia ovat lähtökohtaisesti tieteelliset tai muuten professionaaliset tutkielmat (ks. mm. Mirkka Lappalainen 2006 ja Teemu Keskisarja 2011). Tieteellistä tutkimusta tehdään ja esitellään ja akateemista debattia käydään esseillä. Koulun reaaliaineiden esseet ovat tutkielmaesseitä, kuten myös monet suomen kielen ja kirjallisuuden esseistä.

Antiikin kirjallisessa kulttuurissa ei esseitä vielä tunnistettu omaksi tyylilajikseen, vaikka muun muassa joitakin Aristoteleen ja Ciceron kirjoituksia voikin pitää esseinä. Vapaan esseetyylin synty varhaisella uudella ajalla kytkeytyy siihen, että myöhäiskeskiajan tarkkojen muotojen ohjaaman latinankielisen asiaproosan ohella alettiin kirjoittaa kansankielillä. Samaan aikaan kehittyy myös kansankielisen proosakirjallisuuden muoto, romaani. Esseetyylin keskeinen vaikuttaja oli ranskalainen aatelismies Michel de Montaigne, joka selvittää omaa epämuodollista kirjoittamistapaansa “Mietteissään Cicerosta” seuraavasti:

“Minulla on luonnostani yksinkertainen ja tuttavallinen kirjoitustyyli, mutta se on minulle henkilökohtainen eikä sovi virallisten asioiden hoitamiseen, ja samoin on kieleni laita joka suhteessa: se on liian niukkasanaista, epäsäännöllistä, katkonaista, omaleimaista; enkä ymmärrä mitään muodollisesta kirjetyylistä, jonka sisältö on pelkkää kohteliasta sanojen helskytystä.” (*Esseitä* I, s. 350.)

Lainaamani Melenderin luonnehdinnat näyttäisivät sopivan yhteen tämän kanssa. “Aiheesta eksyminen” ja esseen kirjoittaminen “vapaana jazzina” voivatkin sopia omakohtaisiin esseisiin. Tutkielmaesseessä, jollaista kohti reaaliaineiden kouluessee pääasiassa pyrkii, tällaista on vältettävä — ellei satu olemaan erittäin taitava ja asiansa osaava kirjoittaja.

Essee on siis asiaproosakirjoitelma, jolla on tietty aihe ja rakenne. Aihe saa viedä, joten rakenne eli käsittelyjärjestys saa olla aiheeseen kuuluvien tai liittyvien asioiden perustellusti ohjaama. Johdanto- ja lopetusosa esseessä on kuitenkin oltava. Päätyypit ovat akateeminen tutkielmaessee ja henkilökohtaisempi omakohtainen essee. Kouluesseistä reaaliaineiden koti- ja koe-esseillä harjoitellaan ensimmäistä tyyppiä. Suomen kielen ja kirjallisuudessa kirjoitetaan aiheesta, tehtävänannosta ja näkökulmasta riippuen kummankin tyyppisiä esseitä. Ja miksi esseitä kirjoitetaankaan? Tutkielmaesseiden yksi tehtävä on tuoda esiin oppineisuutta ja osaamista, siksihän niitä kokeissakin käytetään. Ensisijaisesti kirjoittaja kirjoittaa kuitenkin itselleen, oppiakseen, tutkiakseen, jäsentääkseen, kyseenalaistaakseen, kokeillakseen erilaisia näkökulmia. Hyvä, ellei paras tapa, tehdä jostakin asiasta selkoa itselleen, on tehdä siitä selkoa muille. Essee kirjoitetaan lukijalle.

*Kirjallisuus*

Mikko-Pekka Heikkinen, “Jätkä joka kirjoitti Kekkoselle”, Helsingin Sanomat, 19.4.2020, s. C1—C3. (Verkkoversio julkaistu nimellä “Me olemme ymmärrettävästi raivon vallassa, mutta vihan kohde on väärä, sanoo kirjailija Tommi Melender: ’Pitäisi vihata vääryyttä, ei syntipukkeja’”, <https://www.hs.fi/kulttuuri/art-2000006478346.html>, vierailtu 29.4.2020.)

Teemu Keskisarja, *Kyynelten kallio: Kertomuksia seksistä ja väkivallasta*. Siltala, Helsinki 2011.

Mirkka Lappalainen, *Maailman painavin raha: Kirjoituksia 1600-luvun pohjolasta*. Siltala, Helsinki 2006.

Michel de Montaigne, “I: 40 — Mietteitä Cicerosta”, Teoksessa *Esseitä*, osa I, suom. Renja Salminen, WSOY, Helsinki, 2003, s. 345—352. (Ransk. alkuteos ilmestyi 1580.)

Antti Nylén, *Halun ja epäluulon esseet: Proosaa*. Savukeidas, Turku 2010.

*osa 2*

***Kysymyksiä edellisestä esseestä:***

**Millainen oli tämän esseen aloitustapa?**

**Esseessä kerrottiin myös muista aloitustavoista. Mitä aloitustyyppiä edustavat seuraavalaiset tavat aloittaa essee?**

*- Oli synkkä ja myrskyinen yö. Satoi vaakasuoraan sisään koirankopin räystään alta ...*

- *Olin touhunnut varusmiestoimikunnan tiedotusvastaavana varusmiestovereideni kuljetusta kunnallisvaalien ennakkoäänestykseen. Kun itse pääsin äänestyskoppiin, minulla ei ollut aavistustakaan, ketä äänestää …*

*- Huhtikuun alussa vuonna 2003 Dr. Martens -kenkien valmistaminen Britanniassa lopetettiin. Tuotannon ulkoistamisen globaali “Kiina-ilmiö” iski brittiläisen työväenluokan vyön alle …*

**Missä mielessä aihe saa viedä esseen kirjoittajaa?**

**Mitkä ovat esseen kaksi päätyyppiä?**

**Minkä tyyppisiä esseitä kirjoitetaan reaaliaineissa kuten historiassa, biologiassa ja filosofiassa? Entä suomen kielessä ja kirjallisuudessa?**

**Onko essee päätettävä aina johtopäätösten esittelyyn?**

**Miksi johdanto kannattaa lopuksi kirjoittaa uusiksi?**

*osa 3*

*Tähän versioon on tehty tahallaan virheitä. Ne merkitty punaisella ja* alleviivattuna*. Marginaalissa on selitykset virheille ja annetaan joitakin ohjeita. Oikean muodon voit tarkistaa edellä olevasta kunnollisesta versiosta.*

Mikä on essee

“Essee on omanlaisensa tietämisen muoto ja kirjoittamisen vapaata jatsia. On hyvä, jos eksyy aiheesta,” Sanoo Tommi Melender esseitä ja kirjoittamista käsittelevässä haastattelussa (Hs 19.4.2020, s. C2.) Epäilen, ettei kirjailija-toimittaja melenderin luonnehdinta ole koko totuus esseistä. Tämän perustelemiseksi on katsottava tarkemmin, mistä esseissä ja niiden kirjoittamisessa oikeastaan on kyse. Esittelen ensin sitä mitä esseet ovat ja missä tai mihin niitä käytetään. Sitten käsittelen esseen rakennetta ja annan joitakin ohjeita esseen suunnitteluun ja kirjoittamiseen. Lopuksi käsittelen erilaisia esseiden tyyppejä ja teen muutamia historiallisia huomioita ja palaan myös Melenderin toteamukseen. Ajattelen, että Melanderilla on ollut epäilemättä mielessään erityisesti laajat, useiden sivujen tai jopa kymmenien sivujen ammattikirjoittajien esseet. Suuntaudutaan nyt kuitenkin ensisijaisesti lyhyisiin esseisiin, millä on pituutta muutamia sivua, eli jotka sisältävät sanoja joistakin sadoista noin tuhanteen – sellaisiin, joita koulussa kirjoitetaan.

Esseestä voi käyttää myös nimitystä kirjoitelma tai tutkielma. Essee on suora sanainen kirjoitettuesitys. Essee on yksi asiaproosan muoto. Puhutussakielessä esseetä vastaa lähinnä esitelmä ja usein esitelmien pohjalta laaditaan esseitä tai toisin päin. Esseellä aina selkeästi rajattu aihe. Mutta koska esseiden aiheet ovat, mitä moninaisimpia esseet voivat erota paljonkin toisistaan. Esseelle on mielestäni itse asiassa tyypillistä juuri se, että osaltaan aihe ohjaa esseen rakennetta ja muotoa.

Esseen ensimmäinen osa esittelevä *johdanto*, joka lyhyehkössä esseessä mahtuu tavallisesti yhteen kappaleeseen. Esseen voi kyllä *aloittaa* tapausesimerkillä, ongelman esittelyllä, lainauksella, omakohtaisen kokemuksen kuvauksella tai menemällä suoraan asiaan. Viimeksi mainitusta aloitustavasta käytetään kirjoittamisen opettamisessa ja kirjallisuuden tutkimuksessa Latinan kielistä nimitystä *in medias res* (“asioiden keskelle”). Lukijan mielenkiinnon herättämiseksi tällaiset aloitustavat voivat toimia hyvin. Heti tämän jälkeen on kuitenkin esiteltävä esseen *aihe* sekä *järjestyksessä erikseen käsiteltävät asiat*. Johdannossa *voidaan perustella alustavasti* myös sitä, miksi aihe on tärkeä, miksi on itse siitä kiinnostunut tai mistä kysymyksenasettelu nousee. Tämä ei kuitenkaan ole välttämätöntä, tai voi olla mahdollista muuallakin kuin johdannossa. Lyhyesti sanottuna perusvaihtoehdot ovat seuraavat; aloita joko hieman tylsähkösti esseen aiheen ja rakenteen esittelyllä tai käy asiaan vetävämmällä aloituksella ja tee teknisempi esittely heti sen jälkeen.

Seuraavaksi on vuorossa varsinainen asian *käsittely*, esseen kolmesta osasta tärkein. Asioiden käsittelyjärjestyksen eli esseen *rakenteen* määrää ensisijaisesti *perusteltu ja johdonmukainen* asiasta toiseen eteneminen tai aiheeseen liittyvien asioiden käsittely vuorotellen. Esseissä usein myös vertaillaan, lähestytään asiaa eri näkökulmista sekä jäsennellään, tulkitaan ja kritisoidaan. Jos aiheena on valaiden lahko, ei varmaankaan ole väliä, ovatko käsittelyvuorossa ensin hammasvalaat ja niiden erityispiirteet vai hetulavalaat ja niiden erityispiirteet. Kunnollinen käsittely vaatii kuitenkin näiden molemman erityisaiheen käsittelyä. Aihe, sen erityispiirteet ja valittu näkökulma ohjaavat jäsentelyä ja rakennetta. Valaiden kohdalla taloushistoriallinen käsittely veisi toisenlaisiin asioihin kuin evoluutiobiolooginen käsittely. Essee “Maorit, meri ja valaat” olisi sisällöltään ja siksi myös rakenteeltaan hyvin toisenlainen kuin “Valaat Vanhassa Testamentissa”. Yksinkertaisimmillaan esseessä, siis lyhyessä kouluesseessä on vähintään kolme kappaletta: johdantokappale, aihetta käsittelevä kappale ja lopetuskappale. Mutta kun aihe vaatii – ja yleensä se vaatii, ja kirjoittaja osaa asiansa, aiheen käsittely jaetaan tarvittaviin määrään kappaleita. Laajemman esseen varsinainen aiheen käsittely voi muodostua alaosista, joissa on useita kappaleita, ja myös johdanto- ja lopetusosa voivat olla yhtä kappaletta laajempia. Laajemmassa esseessä voi eri osilla olla myös väliotsikot (vrt. lehtiartikkelin tai kirjan luvut).

Essee päätetään lopetusosaan, joka lyhyessä esseessä mahtui yhteen kappaleeseen. Lopetuksessa on syytä esittää lyhyt yhteenveto käsitellyistä asioista tai johtopäätökset, jos niitä on. Esille voi tuoda myös jatkokysymyksiä, jotka jäävät käsittelyn ulkopuolelle, huomioita esille nousseista uusista ongelmista tai itse-kriittisiä epäilyksiä käsittelyn vaillinaisuudesta tai mahdollisista puutteista. Essee voidaan jopa lopettaa siihen, että esseessä esitettyä argumenttia tai tulkintaa vastaan esitetään vastaargumentti tai kilpaileva tulkinta tai edellä sanottu kyseenalaistetaan muulla tavoin.

Vaikka essee on rakenteeltaan perusteltu kokonaisuus, ei tämä tarkoita, että se olisi tehty kerralla sellaiseksi. Essee vaatii suunnittelua, rakenteen valmistelua ja työstämistä. Lukijalle esseen on syytä näyttäytyä johdonmukaisena ja suhteellisen selkeänä kokonaisuutena. Tekijälle sen laatiminen on usein ollut jotakin aivan muuta. Kirjoittamaan voit lähteä suoraan annetusta tai valitusta aiheesta. Suunnittelua sinun on kuitenkin tehtävä joko aluksi tai myöhemmin. Pääsääntöisesti olet esseen kirjoittajana vastaamassa kysymyksiin. Kysymyksiä voi myös kirjoittaa auki osaksi esseetä. Suunnitelma voi olla tyyliltään esim. joukko kysymyksiä, numeroilla tai luetelmaviivoilla tehty asialista tai jonkinlainen käsitekartta tai kaavio. Suunnitelmaa kannattaa työstää matkan varrella, ja sitä saa tietysti muuttaa. Johdanto-osaa ei tarvitse tehdä ensimmäisenä, pikemminkin päinvastoin. Suunnitelma on aluksi paperilla ja mielessä tai vaikka äänitettynä kännykkään. Viimeseksi katotaan, mittee o saatu aikaseks, ja tehdään sen mukaan johdanto.

Essee on tarkoitettu luettavaksi. Sitä on siis hiottava ja viimeisteltävä tarkistamalla, korjaamalla, virkkeiden tai kappaleiden järjestystä muutamalla, poistoja tekemällä ja täydentämällä. Tätä vaatii jo tavanomainen kohteliaisuus ja lukian huomioiminen. Vaikeinta on usein ylimääräisten asioiden pois jättäminen mutta tavallisesti teksti paranee lyhentämällä ja karsimalla (“kill your darlings”, kuuluu ohje Englanniksi).

Nyt olen siis tarkastellut esseetä ensisijaisesti lyhyehkönä kouluesseenä. Tällaisia laaditaan opiskeltaessa sekä kokeissa että kotiesseinä. Nämä esseen palvelevat ensisijaisesti tekijäänsä: niitä tehtäessä opitaan ja niillä osoitetaan osaamista. On keskityttävä olennaiseen. Turha on jätettävä pois. Rakenne kertoo kyvystä perustella, jäsentää ja tunnistaa oleellinen. Osana opiskelua laadittavat esseet ovat kuitenkin esseitä, kuten varsinaiset julkaistavat tai muuten laajemmalla lukijakunnalle suunnatut esseetkin.

Kirjailija, tutkija tai joku muu enemmän tai ammatikseen kirjoittava kirjoittaa hänkin esseen ensi ensisijaisesti itselleen, eli ymmärtääkseen, oppiakseen, jäsentääkseen kokemaansa, ajattelemaansa ja lukemaansa, siis ajatellakseen itse kirjoittamalla.

Esseen kaksi päätyyppiä ovat samat, onpa kyse sitten kouluesseistä tai muista. Toinen päätyyppi on omakohtainen kaunokirjallisuutta lähestyvä essee, jossa pohditaan itseä kiinnostavia tai ihmetyttäviä aiheita kuten sitä, mitä on koettu, luettu, ihmetelty tai mielikuvituksessa pyöritelty (ks. mm. Antti Nylén 2008). Joskus tätä tyyppiä kutsutaan subjektiiviseksi esseeksi. Osana suomen (tai jonkin muun) kielen ja kirjallisuuden opiskelua kirjoitettu essee voi olla tätä tyyppiä. Tutkielmaesseet taas pyrkivät asian puolueettomampaan, neutraalimpaan käsittelyyn. Tällaisia ovat lähtökohtaisesti tieteelliset tai muuten professionaaliset tutkielmat (ks. mm. Mirkka Lappalainen (2006) ja Keskisarja 2011). Tieteellistä tutkimusta tehdään ja esitellään ja akateemista debattia käydään esseillä. Koulun reaaliaineiden esseet ovat tutkielmaesseitä, kuten myös monet suomen kielen ja kirjallisuuden esseistä.

Antiikin kirjallisessa kulttuurissa ei esseitä vielä tunnistettu omaksi tyylilajikseen, vaikka mm. muassa joitakin Aristoteleksen ja Ciceron kirjoituksia voikin pitää esseinä. Vapaan esseetyylin synty varhaisella uudella ajalla kytkeytyy siihen, että myöhäiskeskiajan tarkkojen muotojen ohjaaman latinankielisen asiaproosan ohella alettiin kirjoittaa kansankielillä. Samaan aikaan kehittyy myös kansankielisen proosakirjallisuuden muoto, romaani. Esseetyylin keskeinen vaikuttaja oli ranskalainen aatelismies Michel de Montaigne, joka selvittää omaa epämuodollista kirjoittamistapaansa “Mietteissään Cicerosta” seuraavasti:

“Minulla on luonnostani yksinkertainen ja tuttavallinen kirjoitustyyli, mutta se on minulle henkilökohtainen eikä sovi virallisten asioiden hoitamiseen, ja samoin on kieleni laita joka suhteessa: se on liian niukkasanaista, epäsäännöllistä, katkonaista, omaleimaista; enkä ymmärrä mitään muodollisesta kirjetyylistä, jonka sisältö on pelkkää kohteliasta sanojen helskytystä (*Esseitä* I, s. 350).”

Lainaamani Melenderin luonnehdinnat näyttäisivät sopivan yhteen tämän kanssa. “Aiheesta eksyminen” ja esseen kirjoittaminen “vapaana jazzina” voivatkin sopia omakohtaisiin esseisiin. Tutkielmaesseessä, jollaista kohti reaaliaineiden kouluessee pääasiassa pyrkii, tällaista on vältettävä — ellei satu olemaan erittäin taitava ja asiansa osaava kirjoittaja.

Essee on siis asiaproosakirjoitelma, jolla on tietty aihe ja rakenne. Aihe saa viedä, joten rakenne eli käsittelyjärjestys saa olla aiheeseen kuuluvien tai liittyvien asioiden perustellusti ohjaama. Johdanto- ja lopetusosa esseessä on kuitenkin oltava. Päätyypit on akateeminen tutkielmaessee ja henkilökohtaisempi omakohtainen essee. Kouluesseistä reaaliaineiden koti- ja koe-esseillä harjoitellaan ensimmäistä tyyppiä. Suomen kielen ja kirjallisuudessa kirjoitetaan aiheesta, tehtävänannosta ja näkökulmasta riippuen kummankin tyyppisiä esseitä. Ja miksi esseitä kirjoitetaankaan? Tutkielmaesseiden yksi tehtävä on tuoda esiin oppineisuutta ja osaamista, siksihän niitä kokeissakin käytetään. Ensisijaisesti kirjoittaja kirjoittaa kuitenkin itselleen, oppiakseen, tutkiakseen, jäsentääkseen, kyseenalaistaakseen, kokeillakseen erilaisia näkökulmia. Hyvä, ellei paras tapa, tehdä jostakin asiasta selkoa itselleen, on tehdä siitä selkoa muille. Essee kirjoitetaan lukijalle.

*Kirjallisuus*

<https://www.hs.fi/kulttuuri/art-2000006478346.html>

Keskisarja, Teemu (2011) Kyynelten kallio: Kertomuksia seksistä ja väkivallasta, Siltala.

(Verkkoversio julkaistu nimellä “Me olemme ymmärrettävästi raivon vallassa, mutta vihan kohde on väärä, sanoo kirjailija Tommi Melender: ’Pitäisi vihata vääryyttä, ei syntipukkeja’”, <https://www.hs.fi/kulttuuri/art-2000006478346.html>, vierailtu 29.4.2020.)

Mirkku Lappilainen, *Maailman raskain raha: Kirjoituksia 1600 -luvun pohjolasta*. Siltanen, Helsinki 2006.

Antti Nylén, *Halun ja epäluulon esseet: Proosaa*. Savukeidas, Turku 2010.

Michel de Montaigne, “I: 40 — Mietteitä Cicerosta”. Teoksessa *Esseitä*, osa I, WSOY, Helsinki, 2003, s. 345—352. (Ransk. alkuteos ilmestyi 1580.)

*osa 4*

Mikä on essee? Tiiviit ohjeet esseekirjoittamiseen

~~“Essee on omanlaisensa tietämisen muoto ja kirjoittamisen vapaata jazzia. On hyvä, jos eksyy aiheesta”, sanoo Tommi Melender esseitä ja kirjoittamista käsittelevässä haastattelussa (HS 19.4.2020, s. C2). Epäilen, ettei kirjailija-toimittaja Melenderin luonnehdinta ole koko totuus esseistä. Tämän perustelemiseksi on katsottava tarkemmin, m~~ Mistä esseissä ja niiden kirjoittamisessa oikeastaan on kyse~~.~~? Esittelen ensin sitä, mitä esseet ovat ja missä tai mihin niitä käytetään. Sitten käsittelen esseen rakennetta ja annan joitakin ohjeita esseen suunnitteluun ja kirjoittamiseen. Lopuksi käsittelen erilaisia esseiden tyyppejä ja teen muutamia historiallisia huomioita ~~ja palaan myös Melenderin toteamukseen. Melanderilla on ollut epäilemättä mielessään erityisesti laajat, useiden sivujen tai jopa kymmenien sivujen ammattikirjoittajien esseet.~~ Suuntaudutaan nyt ~~kuitenkin~~ ensisijaisesti lyhyisiin esseisiin, joilla on pituutta muutamia sivua eli jotka sisältävät sanoja joistakin sadoista noin tuhanteen – sellaisiin, joita koulussa kirjoitetaan.

Esseestä voidaan käyttää myös nimitystä kirjoitelma tai tutkielma. Essee on suorasanainen kirjoitettu esitys. Essee on yksi asiaproosan muoto. Puhutussa kielessä esseetä vastaa lähinnä esitelmä, ja usein esitelmien pohjalta laaditaan esseitä tai toisin päin. Esseellä on aina selkeästi rajattu aihe. Mutta koska esseiden aiheet ovat mitä moninaisimpia, esseet voivat erota paljonkin toisistaan. Esseelle on itse asiassa tyypillistä juuri se, että osaltaan aihe ohjaa esseen rakennetta ja muotoa.

Esseen ensimmäinen osa esittelevä *johdanto*, joka lyhyehkössä esseessä mahtuu tavallisesti yhteen kappaleeseen. Esseen voi kyllä *aloittaa* tapausesimerkillä, ongelman esittelyllä, lainauksella, omakohtaisen kokemuksen kuvauksella tai menemällä suoraan asiaan. Viimeksi mainitusta aloitustavasta käytetään kirjoittamisen opettamisessa ja kirjallisuuden tutkimuksessa latinankielistä nimitystä *in medias res* (“asioiden keskelle”). Lukijan mielenkiinnon herättämiseksi tällaiset aloitustavat voivat toimia hyvin. Heti tämän jälkeen on kuitenkin esiteltävä esseen *aihe* sekä *järjestyksessä erikseen käsiteltävät asiat*. Johdannossa *voidaan perustella alustavasti* myös sitä, miksi aihe on tärkeä, miksi on itse siitä kiinnostunut tai mistä kysymyksenasettelu nousee. Tämä ei kuitenkaan ole välttämätöntä tai voi olla mahdollistaa muuallakin kuin johdannossa. Lyhyesti sanottuna perusvaihtoehdot ovat seuraavat: aloita joko hieman tylsähkösti esseen aiheen ja rakenteen esittelyllä tai käy asiaan vetävämmällä aloituksella ja tee teknisempi esittely heti sen jälkeen.

Seuraavaksi on vuorossa varsinainen asian *käsittely*, esseen kolmesta osasta tärkein. Asioiden käsittelyjärjestyksen eli esseen *rakenteen* määrää ensisijaisesti *perusteltu ja johdonmukainen* asiasta toiseen eteneminen tai aiheeseen liittyvien asioiden käsittely vuorotellen. Esseissä usein myös vertaillaan, lähestytään asiaa eri näkökulmista sekä jäsennellään, tulkitaan ja kritisoidaan. Jos aiheena on valaiden lahko, ei varmaankaan ole väliä, ovatko käsittelyvuorossa ensin hammasvalaat ja niiden erityispiirteet vai hetulavalaat ja niiden erityispiirteet. Kunnollinen käsittely vaatii kuitenkin näiden kummankin erityisaiheen käsittelyä. Aihe, sen erityispiirteet ja valittu näkökulma ohjaavat jäsentelyä ja rakennetta. ~~Valaiden kohdalla taloushistoriallinen käsittely veisi toisenlaisiin asioihin kuin evoluutiobiologinen käsittely.~~ Essee “Maorit, meri ja valaat” olisi sisällöltään ja siksi myös rakenteeltaan hyvin toisenlainen kuin “Valaat Vanhassa testamentissa”. Yksinkertaisimmillaan esseessä, siis lyhyessä kouluesseessä, on vähintään kolme kappaletta: johdantokappale, aihetta käsittelevä kappale ja lopetuskappale. ~~Mutta kun aihe vaatii – ja yleensä se vaatii – ja kirjoittaja osaa asiansa, aiheen käsittely jaetaan tarvittavaan määrään kappaleita.~~ Laajemman esseen varsinainen aiheen käsittely voi muodostua alaosista, joissa on useita kappaleita, ja myös johdanto- ja lopetusosa voivat olla yhtä kappaletta laajempia. Laajemmassa esseessä voi eri osilla olla myös väliotsikot (vrt. lehtiartikkelin tai kirjan luvut).

Essee päätetään lopetusosaan, joka lyhyessä esseessä mahtuu yhteen kappaleeseen. Lopetuksessa on syytä esittää lyhyt yhteenveto käsitellyistä asioista tai johtopäätökset, jos niitä on. Esille voi tuoda myös jatkokysymyksiä, jotka jäävät käsittelyn ulkopuolelle, huomioita esille nousseista uusista ongelmista tai itsekriittisiä epäilyksiä käsittelyn vaillinaisuudesta tai mahdollisista puutteista. ~~Essee voidaan jopa lopettaa siihen, että esseessä esitettyä argumenttia tai tulkintaa vastaan esitetään vasta-argumentti tai kilpaileva tulkinta tai edellä sanottu kyseenalaistetaan muulla tavoin.~~

~~Vaikka essee on rakenteeltaan perusteltu kokonaisuus, ei tämä tarkoita, että se olisi tehty kerralla sellaiseksi.~~ Essee vaatii suunnittelua, rakenteen valmistelua ja työstämistä. ~~Lukijalle esseen on syytä näyttäytyä johdonmukaisena ja suhteellisen selkeänä kokonaisuutena. Tekijälle sen laatiminen on usein ollut jotakin aivan muuta.~~ Kirjoittamaan voi lähteä suoraan annetusta tai valitusta aiheesta. Suunnittelua on kuitenkin tehtävä joko aluksi tai myöhemmin. Pääsääntöisesti esseen kirjoittaja on vastaamassa kysymyksiin. Kysymyksiä voi myös kirjoittaa auki osaksi esseetä. Suunnitelma voi olla tyyliltään esimerkiksi joukko kysymyksiä, numeroilla tai luetelmaviivoilla tehty asialista tai jonkinlainen käsitekartta tai kaavio. Suunnitelmaa kannattaa työstää matkan varrella, ja sitä saa tietysti muuttaa. Johdanto-osaa ei tarvitse tehdä ensimmäisenä, pikemminkin päinvastoin. Suunnitelma on aluksi paperilla ja mielessä tai vaikkapa äänitettynä puhelimeen. Viimeiseksi katsotaan, mitä on saatu aikaiseksi, ja tehdään sen mukaan johdanto.

Essee on tarkoitettu luettavaksi. Sitä on siis hiottava ja viimeisteltävä tarkistamalla, korjaamalla, virkkeiden tai kappaleiden järjestystä muutamalla, poistoja tekemällä ja täydentämällä. ~~Tätä vaatii jo tavanomainen kohteliaisuus ja lukijan huomioiminen.~~ Vaikeinta on usein ylimääräisten asioiden pois jättäminen, mutta tavallisesti teksti paranee lyhentämällä ja karsimalla ~~(“kill your darlings”, kuuluu ohje englanniksi)~~.

Nyt olen siis tarkastellut esseetä ensisijaisesti lyhyehkönä kouluesseenä. Tällaisia laaditaan opiskeltaessa sekä kokeissa että kotiesseinä. Nämä esseen palvelevat ensisijaisesti tekijäänsä: niitä tehtäessä opitaan ja niillä osoitetaan osaamista. On keskityttävä olennaiseen. Turha on jätettävä pois. Rakenne kertoo kyvystä perustella, jäsentää ja tunnistaa oleellinen. Osana opiskelua laadittavat esseet ovat kuitenkin esseitä, kuten varsinaiset julkaistavat tai muuten laajemmalla lukijakunnalle suunnatut esseetkin. Kirjailija, tutkija tai joku muu enemmän tai ammatikseen kirjoittava kirjoittaa hänkin esseen ensi ensisijaisesti itselleen, eli ymmärtääkseen, oppiakseen, jäsentääkseen kokemaansa, ajattelemaansa ja lukemaansa, siis ajatellakseen itse kirjoittamalla.

Esseen kaksi päätyyppiä ovat samat, onpa kyse sitten kouluesseistä tai muista. Toinen päätyyppi on omakohtainen kaunokirjallisuutta lähestyvä essee, jossa pohditaan itseä kiinnostavia tai ihmetyttäviä aiheita kuten sitä, mitä on koettu, luettu, ihmetelty tai mielikuvituksessa pyöritelty (ks. mm. Antti Nylén 2008). Joskus tätä tyyppiä kutsutaan subjektiiviseksi esseeksi. Osana suomen (tai jonkin muun) kielen ja kirjallisuuden opiskelua kirjoitettu essee voi olla tätä tyyppiä. Tutkielmaesseet taas pyrkivät asian puolueettomampaan, neutraalimpaan käsittelyyn. Tällaisia ovat lähtökohtaisesti tieteelliset tai muuten professionaaliset tutkielmat (ks. mm. Mirkka Lappalainen 2006 ja Teemu Keskisarja 2011). Tieteellistä tutkimusta tehdään ja esitellään ja akateemista debattia käydään esseillä. Koulun reaaliaineiden esseet ovat tutkielmaesseitä, kuten myös monet suomen kielen ja kirjallisuuden esseistä.

~~Antiikin kirjallisessa kulttuurissa ei esseitä vielä tunnistettu omaksi tyylilajikseen, vaikka muun muassa joitakin Aristoteleen ja Ciceron kirjoituksia voikin pitää esseinä.~~ Vapaan esseetyylin synty varhaisella uudella ajalla kytkeytyy siihen, että myöhäiskeskiajan tarkkojen muotojen ohjaaman latinankielisen asiaproosan ohella alettiin kirjoittaa kansankielillä. Samaan aikaan kehittyy myös kansankielisen proosakirjallisuuden muoto, romaani. Esseetyylin keskeinen vaikuttaja oli ranskalainen aatelismies Michel de Montaigne~~, joka selvittää omaa epämuodollista kirjoittamistapaansa “Mietteissään Cicerosta” seuraavasti:~~

~~“Minulla on luonnostani yksinkertainen ja tuttavallinen kirjoitustyyli, mutta se on minulle henkilökohtainen eikä sovi virallisten asioiden hoitamiseen, ja samoin on kieleni laita joka suhteessa: se on liian niukkasanaista, epäsäännöllistä, katkonaista, omaleimaista; enkä ymmärrä mitään muodollisesta kirjetyylistä, jonka sisältö on pelkkää kohteliasta sanojen helskytystä.” (~~*~~Esseitä~~* ~~I, s. 350.)~~

~~Lainaamani Melenderin luonnehdinnat näyttäisivät sopivan yhteen tämän kanssa. “Aiheesta eksyminen” ja esseen kirjoittaminen “vapaana jazzina” voivatkin sopia omakohtaisiin esseisiin. Tutkielmaesseessä, jollaista kohti reaaliaineiden kouluessee pääasiassa pyrkii, tällaista on vältettävä — ellei satu olemaan erittäin taitava ja asiansa osaava kirjoittaja.~~

Essee on siis asiaproosakirjoitelma, jolla on tietty aihe ja rakenne. Aihe saa viedä, joten rakenne eli käsittelyjärjestys saa olla aiheeseen kuuluvien tai liittyvien asioiden perustellusti ohjaama. Johdanto- ja lopetusosa esseessä on kuitenkin oltava. Päätyypit ovat akateeminen tutkielmaessee ja henkilökohtaisempi omakohtainen essee. Kouluesseistä reaaliaineiden koti- ja koe-esseillä harjoitellaan ensimmäistä tyyppiä. Suomen kielen ja kirjallisuudessa kirjoitetaan aiheesta, tehtävänannosta ja näkökulmasta riippuen kummankin tyyppisiä esseitä. Ja miksi esseitä kirjoitetaankaan? Tutkielmaesseiden yksi tehtävä on tuoda esiin oppineisuutta ja osaamista, siksihän niitä kokeissakin käytetään. Ensisijaisesti kirjoittaja kirjoittaa kuitenkin itselleen, oppiakseen, tutkiakseen, jäsentääkseen, kyseenalaistaakseen, kokeillakseen erilaisia näkökulmia. Hyvä, ellei paras tapa, tehdä jostakin asiasta selkoa itselleen, on tehdä siitä selkoa muille. Essee kirjoitetaan lukijalle.

*Kirjallisuus*

~~Mikko-Pekka Heikkinen, “Jätkä joka kirjoitti Kekkoselle”, Helsingin Sanomat, 19.4.2020, s. C1—C3. (Verkkoversio julkaistu nimellä “Me olemme ymmärrettävästi raivon vallassa, mutta vihan kohde on väärä, sanoo kirjailija Tommi Melender: ’Pitäisi vihata vääryyttä, ei syntipukkeja’”,~~ [~~https://www.hs.fi/kulttuuri/art-2000006478346.html~~](https://www.hs.fi/kulttuuri/art-2000006478346.html)~~, vierailtu 29.4.2020.)~~

Teemu Keskisarja, *Kyynelten kallio: Kertomuksia seksistä ja väkivallasta*. Siltala, Helsinki 2011.

Mirkka Lappalainen, *Maailman painavin raha: Kirjoituksia 1600-luvun pohjolasta*. Siltala, Helsinki 2006.

~~Michel de Montaigne, “I: 40 — Mietteitä Cicerosta”, Teoksessa~~ *~~Esseitä~~*~~, osa I, suom. Renja Salminen, WSOY, Helsinki, 2003, s. 345—352. (Ransk. alkuteos ilmestyi 1580.)~~

Antti Nylén, *Halun ja epäluulon esseet: Proosaa*. Savukeidas, Turku 2010.